Ir-Regolament tal-Kummissjoni (KE) Nru 1303/2003
tat-23 ta’ Lulju 2003
jemenda r-Regolament (KE) Nru 896/2001 li jressaq regoli dettaljati biex jiġi applikat ir-Regolament tal-Kunsill (KEE) Nru 404/93 fir-rigward ta’ l-arranġamenti għall-importazzjoni tal-banana fil-Komunità
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunitá Ewropea,
Wara li kunsidrat ir-Regolament tal-Kunsill (KEE) Nru 404/93 tat-13 ta’ Frar 1993 dwar l-organizzazzjoni komuni tas-suq tal-banana [1], kif emendat l-aħħar bir-Regolament (KE) Nru 2587/2001 [2], u partikolarment l-Artikolu 20 tiegħu,
Billi:
(1) Ir-Regolament tal-Kummissjoni (KE) Nru 896/2001 [3], kif emendat l-aħħar bir-Regolament (KE) Nru 323/2003 [4], iressaq regoli dettaljati għall-amministrazzjoni tal-kwoti ta’ tariffi għall-importazzjoni previsti fl-Artikolu 18(1) tar-Regolament (KEE) Nru 404/93.
(2) Skond l-Artikolu 8(1) tar-Regolament (KE) Nru 896/2001, it-talba għall-allokazzjoni annwali tal-kwota ta’ operaturi mhux tradizzjonali ma tistax tkopri kwantitá ikbar minn 12,5 % tal-kwantitá totali allokata annwalment lil operaturi mhux tradizzjonali. It-talba għandha tkun akkompanjata bi prova li sigurtá ta’ 150 EUR ġiet iddepożitata għal kull tunnellata metrika mitluba.
(3) Esperjenza fl-applikazzjoni ta’ kondizzjonijiet tal-Komunitá dwar l-importazzjoni tal-banana uriet fuq naħa waħda li l-kwantitá totali ta’ allokazzjonijiet applikati jeċċedi bil-bosta l-kwantitá disponibbli għal operaturi mhux tradizzjonali, u fuq in-naħa l-oħra n-numru ta’ operaturi mhux tradizzjonali żdied kontinwament. Għalhekk, tnaqqis b’persentaġġ għoli jiġi applikat fuq kull applikazzjoni għal applikazzjoni annwali ta’ operaturi mhux tradizzjonali. Meta dawn l-elementi jiġu kunsidrati, il-persentaġġ massimu ta’ 12,5 % għandu jiġi mnaqqas. It-tnaqqis jikkonsidra r-reduzzjonijiet b’persentaġġi differenti fi Kwoti A u B u Kwota C u wkoll żviluppi futuri ta’ l-allokazzjoni annwali lil operaturi mhux tradizzjonali.
(4) Ir-Regolament (KE) Nru 896/2001 għandu jiġi emendat skond dan t’hawn fuq.
(5) Il-miżuri previsti f’dan ir-Regolament jaqblu ma’ l-opinjoni tal-Kumitat tal-Maniġment għall-Banana,
TADOTTA DAN IR-REGOLAMENT:
Artikolu 1
Fl-Artikolu 8(1), fit-tieni paragrafu, (a), tar-Regolament (KE) Nru 896/2001, il-persentaġġ "12,5" għandu jinbidel bil-persentaġġ "5".
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta’ Lulju 2003.